הגדעונים (יחידה)

יחידה 33, ובשמה השני יחידת הגדעונים, היא יחידת עילית משטרתית ללוחמה בטרור, ואיסוף מודיעין חשאי במשטרת ישראל היחידה הוקמה בשנות ה-90 ונחשבת ליחידת עילית המתמחה בסיערוב, יירוטים ולוחמה בטרור.

==תפקידי יחידה 33==

# לוחמה בטרור:
#* מניעת טרור (פעולות סיכול בירושלים, עוטף ירושלים, בקו התפר וביהודה ושומרון).
#* יירוט מחבלים.
#* מסתערבים.
#* ביצוע משימות מיוחדות עבור צה"ל והשב"כ
#עבודת מודיעין:
#* יחידת עילית משטרתית לאיסוף מודיעין חשאי במגזר הערבי.
#* ביצוע מעצרים מורכבים בפשע המאורגן תוך שימוש בטכניקות מסווגות.
#* איסוף מודיעין איכותי עבור שירות הביטחון הכללי.
#* ביצוע משימות מיוחדות עבור יחידת להב.
רוב המבצעים של יחידה 33 מסווגים, וחלק מהפעולות שכן מפורסמות נזקפות לזכותן של יחידות אחרות כדי לשמור על שיטת העבודה החשאית.

אחת לשנה מגייסת היחידה לוחמים לשורותיה לאחר מעבר כשירות רפואית, מבחנים, ראיון וגיבוש. לוחמי היחידה הם יוצאי כוחות מיוחדים של צה"ל, יחידת המסתערבים של מג"ב, או בוגרי קורס פיקודי/קצינים בצה"ל.
היחידה היא אחת מארבע יחידות העילית של משטרת ישראל יחד עם הימ"מ, הימ"ס ויחידת החבלה.

== היסטוריה ==
היחידה הוקמה בשנת 1990 בפקודתו של המפכ"ל יעקב טרנר אשר הטיל על אורי בר-לב, מפקדה הראשון של יחידת דובדבן, להקים את יחידת המסתערבים של מחוז ירושלים ולפקד עליה. זאת לאור הצורך ביחידה שתתמחה בלוחמה בטרור במזרח ירושלים ובאזור יהודה ושומרון. היחידה נקראת על שם המצביא והשופט המקראי גדעון.

היחידה לקחה חלק במבצעים רבים כנגד ארגוני הטרור הפלסטיניים באינתיפאדה השנייה. בשנת 2004 ספגה היחידה הרוג ראשון במהלך פעילות מבצעית ברמאללה. הלוחם נהרג כתוצאה מירי דו-צדדי ולא על ידי מחבלים.

בנובמבר 2021 עצרו לוחמי היחידה כנופיה של 6 שודדי ביטקוין שנהגו לשדוד אנשים שרצו לקנות מטבעות ביטקוין בחיפה.

ב-13 בנובמבר 2022 עצרו לוחמי היחידה יחד עם בלשי ימ"ר חוף 6 מעורבים ברצח מור טוויזר בטבריה, קריית אתא ובשכונת ג'ואריש ברמלה.

=== מלחמת חרבות ברזל ===
בעקבות מתקפת הטרור על ישראל ב-7 באוקטובר 2023, בוקר שמחת תורה, כל היחידה הוקפצה לעוטף עזה (למעט צוות שנשאר בכוננות לשמור על אזור המרכז) ונלחמה במחבלים רבים תוך חילוץ אזרחים ישראלים רבים.

בנוסף, לקחה היחידה חלק יחד עם שירות הביטחון הכללי, בביצוע מעצרים של מבוקשים בשל מעורבות בפעילות טרור ביהודה ושומרון.

ב-21 ביוני 2024 ביצעו לוחמי היחידה ניסיון מעצר של שני מחבלים של ג'יהאד האיסלאמי בקלקיליה בשיתוף פעולה עם צה"ל ובהכוונת השב"כ, כאשר אחד מהם תכנן פיגוע באזור. עם ניסיון המעצר פתחו המחבלים באש, וכתגובה הם חוסלו על ידי לוחמי היחידה.

ב-25 ביוני 2024 עצרו לוחמי היחידה את רוצחיו של אדיר גאנם ז"ל, שהיה המאבטח של ראש עיריית טייבה.<ref></ref>

ב-9 ביולי 2024 עצרו לוחמי יחידת הגדעונים את איברהים מנצור, עציר מינהלי בעברו המזוהה עם חמאס, בחשד לרצח יוחאי אבני, איש השב"ס שנרצח בגבעון החדשה.

בין מפקדי היחידה ניתן למנות את אורי בר-לב, יורם הלוי, שלומי מיכאל ואבשלום פלד, שהגיעו אחר כך לדרגת ניצב.

== מפקדי היחידה ==

{| class="wikitable" border="2"
! שם
! תקופת הפיקוד
! הערות
|-
| אורי בר-לב || || מקים היחידה, לימים מפקד מחוז דרום
|-
|אבשלום פלד || 1994 -????|| לימים סמפכ"ל משטרת ישראל
|-
| יורם הלוי || || לימים מפקד מחוז ירושלים
|-
| שלומי מיכאל || || לימים מפקד מחוז ש"י
|-
|נצ"מ ע' || || מפקד היחידה במלחמת חרבות ברזל
|}

== גלריה ==
<gallery>
קובץ:Israel police unit 33 (1).jpg
קובץ:Israel police unit 33 (2).jpg
קובץ:Israel police unit 33 (5).jpg
קובץ:Israel police unit 33 (4).jpg
קובץ:Israeli-Police-Facebook--Gideons-002.jpg
קובץ:Lahav433 (3).jpg
</gallery>

== ראו גם ==
* ימ"מ
* ימ"ס

== קישורים חיצוניים ==

* [https://www.police.gov.il/join/about-gideonim דף היחידה], באתר משטרת ישראל
* 
* 
* 
* 
* 
* 
* 
* 

== הערות שוליים ==

קטגוריה:יחידות משטרת ישראל
קטגוריה:יחידות משטרתיות ללחימה בטרור
קטגוריה:ישראל: לחימה בטרור
קטגוריה:להב 433
קטגוריה:ישראל: יחידות מובחרות